CELEX: 62011CN0616
Language: sk
Date: 2011-11-30 00:00:00
Title: Vec C-616/11: Návrh na začatie prejudiciálneho konania, ktorý podal Oberster Gerichtshof (Rakúsko) 30. novembra 2011 — T-Mobile Austria GmbH/Verein für Konsumenteninformation

10.3.2012   
            
            
               SK
            
            
               Úradný vestník Európskej únie
            
            
               C 73/14
            
         Návrh na začatie prejudiciálneho konania, ktorý podal Oberster Gerichtshof (Rakúsko) 30. novembra 2011 — T-Mobile Austria GmbH/Verein für Konsumenteninformation
   (Vec C-616/11)
   2012/C 73/26
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Oberster Gerichtshof
   
      Účastníci konania pred vnútroštátnym súdom
   
   
      Žalobca: T-Mobile Austria GmbH
   
      Žalovaná: Verein für Konsumenteninformation
   
      Prejudiciálne otázky
   
   
               1.
            
            
               Má sa článok 52 ods. 3 smernice 2007/64/ES (1) vykladať tak, že sa uplatňuje aj na zmluvný vzťah medzi mobilným operátorom ako príjemcom a jeho zákazníkmi (spotrebiteľmi) ako platiteľmi?
            
         
               2.
            
            
               Považujú sa platiteľom vlastnoručne podpísaná zloženka, resp. postup udelenia príkazu na úhradu, týkajúci sa podpísanej zloženky, ako aj dohodnutý postup udeleniu príkazu na úhradu prostredníctvom on-line bankovníctva (telefónneho bankovníctva) za „platobné nástroje“ v zmysle článku 4 bodu 23 a článku 52 ods. 3 smernice 2007/64/ES?
            
         
               3.
            
            
               Má sa článok 52 ods. 3 smernice 2007/64/ES vykladať tak, že bráni uplatňovaniu vnútroštátnych právnych predpisov, ktoré stanovujú všeobecný zákaz vyberania poplatkov príjemcom, ktorý najmä nerozlišuje medzi rozličnými platobnými nástrojmi, je s ním v rozpore?
            
         
      (1)  Smernica Európskeho parlamentu a Rady 2007/64/ES z 13. novembra 2007 o platobných službách na vnútornom trhu, ktorou sa menia a dopĺňajú smernice 97/7/ES, 2002/65/ES, 2005/60/ES a 2006/48/ES a ktorou sa zrušuje smernica 97/5/ES (Ú. v. EÚ L 319, s. 1).